דיק מיילס

ריצ'רד תיאודור "דיק" מיילס (באנגלית: Richard Theodore "Dick" Miles; 12 ביוני 1925 – 12 באוקטובר 2010) היה שחקן טניס שולחן יהודי-אמריקאי. אלוף עולם בזוגות מעורבים ביחד עם תלמה ת'אל (לונדון 1948), זוכה מדליית ארד ביחידים באליפות העולם (דורטמונד 1959) ו-10 פעמים אלוף ארצות הברית (1945–1949, 1951, 1953–1955 ו-1962). ייצג את ארצות הברית ב-10 אליפויות עולם.

 ביוגרפיה 
מיילס נולד וגדל במנהטן, ניו יורק וגדל כיהודי על ידי אימו באפר וסט סייד, לאחר שאביו עזב את המשפחה כשהיה בן שנתיים.

1947
באליפות העולם שנערכה בפריז בשנת 1947 זכה במדליית כסף בטורניר הקבוצתי ביחד עם ויליאם הולצריכטר, לו פאליארו וסול שיף היהודי, אחרי צ'כוסלובקיה ולפני אוסטריה וצרפת.

1948
אלוף עולם בזוגות מעורבים
באליפות העולם שנערכה בלונדון בשנת 1948 הוא זכה בשתי מדליות, זהב וארד. מדליית זהב, בטורניר זוגות מעורבים ביחד עם היהודייה תלמה ת'אל לאחר ניצחון במשחק הגמר על אלופי העולם ולסטה פוקורנה ובוהומיל וניה מצ'כוסלובקיה. מדליית ארד בטורניר הקבוצתי ביחד עם גארט נאש
ויליאם פרייס ומרטי רייזמן היהודי. נוסף לכך, בטורניר ליחידים הוא הגיע לשלב רבע הגמר שבו הפסיד ב-4 מערכות לבוהומיל וניה ובטורניר לזוגות גברים הוא הגיע לשלב שמינית הגמר ביחד עם מרטי רייזמן שבו הפסידו ב-5 מערכות להיינריך בדנר והרברט וונש מאוסטריה שזכו במדליית ארד.

1949
באליפות העולם שנערכה בסטוקהולם בשנת 1949 הוא זכה בשתי מדליות ארד, בטורניר לזוגות גברים ביחד עם דאגלס קרלנד שבו הפסידו בשלב חצי הגמר לאיוון אנדריאדיס היהודי ופרנטישק טוקאר מצ'כוסלובקיה שזכו בזהב ובטורניר הקבוצתי ביחד עם דאגלס קרלנד, ג'יימס מקלור ומרטי רייזמן בצוותא עם אנגליה, אחרי הונגריה וצ'כוסלובקיה. נוסף לכך, בטורניר ליחידים הוא הגיע לשלב רבע הגמר לאחר שהפסיד לג'וני ליץ' מאנגליה שזכה בזהב.

באליפות אנגליה הפתוחה שנערכה באותה שנה הוא זכה בתואר זוגות מעורבים ביחד עם תלמה ת'אל.

1954
באליפות העולם שנערכה בלונדון בשנת 1954 הוא סיים במקום רביעי בטורניר הקבוצתי.

1955
באליפות העולם שנערכה באוטרכט, הולנד בשנת 1954 הוא סיים במקום חמישי בטורניר הקבוצתי. נוסף לכך, בטורניר לזוגות גברים הוא הגיע לשלב רבע הגמר בידח עם ג'וני סומאל ובטורניר לזוגות מעורבים ביחד עם סאלי גרין הוא הגיע לשלב שמינית הגמר.

1956
באליפות העולם שנערכה בטוקיו, יפן בשנת 1956 בטורניר ליחידים הוא הגיע לשלב רבע הגמר שבו הפסיד לאיצ'ירו אוגימורה שזכה בזהב.

1959
זוכה מדליית ארד באליפות עולם ביחידים
באליפות העולם שנערכה בדורטמונד, גרמניה המערבית בשנת 1959 הוא זכה במדליית ארד בטורניר ליחידים לאחר שהפסיד ב-5 מערכות בשלב חצי הגמר לרונג גוטואן מהרפובליקה העממית של סין שזכה בזהב.

1963
באליפות העולם שנערכה בפראג, צ'כוסלובקיה בשנת 1963 הוא סיים במקום חמישי בטורניר הקבוצתי. נוסף לכך, בטורניר לזוגות גברים הוא הגיע לשלב שמינית הגמר ביחד עם ארווין קליין שבו הפסידו לצ'אנג שי-לין וואנג ז'יליאנג מהרפובליקה העממית של סין שזכו בזהב.

 חיים אישיים 
בשנת 1970 הכיר מיילס את מרי דטש בסנטרל פארק והשניים היו לבני זוג במשך עשרות שנים עד שהתחתנו בשנת 1993. הוא נפטר במנהטן בשנת 2010.

 הנצחה 
בשנת הוכנס להיכל התהילה של ארצות הברית בטניס שולחן.

 קישורים חיצוניים 
 ריצ'רד מיילס, באתר Table Tennis Guide 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:ספורטאים יהודים אמריקאים
קטגוריה:שחקני טניס שולחן אמריקאים
קטגוריה:שחקני טניס שולחן יהודים
קטגוריה:ניו יורק: ספורטאים
קטגוריה:אמריקאים שנולדו ב-1925
קטגוריה:אמריקאים שנפטרו ב-2010